# Ur-Kirolak

Sociedad Naútica Deportiva Ur-Kirolak (euskaraz Ur Kirolak Itsas Kirol Elkartea) Donostiako arraun talde bat da, 1922an sortua.

## Historia

1922ko urriaren 13an sortu zen Ur-Kirolak. Hasieran iola batean hasi ziren, eta luzaro aulki mugikorrari ekin zion, urte askotan Espainiako txapelketa ugarik lortuta. Esan daiteke aitzindaria izan zela Ur-Kirolak aulki mugikorreko arraunean inguru honetan, eta luzaro erreferente nagusia izan zen.
Tostako arraunketan, mota guztietako kategorietan hartu izan du parte: bateletan, trainerilletan eta traineruetan.
1982an uretaratu zuten trainerua, eta lehen aldiz parte hartu zuten Kontxako Banderan, nahiz eta 1955eko Donostiako traineruak Ur-Kirolakeko arraunlariak izan zituen. Emaitzarik onena 1983an lortu zuen, bigarren izan baitzen Orioren atzetik, edizio polemiko batean.
2007an Donostiarra traineru bateratua ateratzeko hitzarmena sinatu zuen, arraun-klub berriaren partaide izanez.
2009an, Ur-Kirolakek emakumeen trainerua eratu zen, eta lehen aldiz parte hartu zuten Emakumezkoen Kontxako Banderan, lehen jardunaldian (kanporaketan).

## Tostako arraunketako palmaresa
### Kontxako Bandera

* Txapelduna (0)
* Bigarrena (1): 1983.
* Hirugarrena (1): 1989.
* Donostiarren arteko sailkapen estropada (8): 1983, 1985, 1986, 1993, 1995, 1996, 2003 eta 2004.
* Beste sailkapenak¹ (6): 1982, 1984, 1988, 1989, 1990 eta 1994.
¹ Donostiarra izateagatik automatikoki sailkatuez aparte, sailkapen estropadetan sailkatuak

### Ligak

* Euskal Liga (0): seigarrena 1994ean.
* Euskal B Liga (0): hirugarrena 2000an.
* Federazio Liga (1): 2003
* Gipuzkoako Traineru Liga (1): 2003.

### Euskadiko Traineru Txapelketa

* Bigarrena 2003an.

### Gainontzeko estropadak

| Handiak | Zarauzko Ikurrina (0): bigarrena 1990ean. |
| Etxekoak | Ur-Kirolak Bandera (1): 2006. |
| Gipuzkoan | Pasai Donibaneko Saria (1): 1983. Karmen Eguneko Bandera (1): 1992. Trintxerpeko Bandera (2): 1993, 2002. Orioko Federazio Ligako Bandera (1): 2003. |
| Bizkaian | Ondarroako Bandera (1): 1989. Lekeitioko San Antolin Bandera (1): 1992. Getxoko Bandera (1): 2003. Plentziako Bandera (1): 2003. Santurtziko Bandera (1): 2003. Lutxanako Bandera: 2006. |
| Lapurdin | Miarritzeko Bandera (1): 1993. |
| Kantabrian | Santanderko Bandera (2): 1989, 2003. Marina de Cudeyoko Bandera (1): 2001. Pontejosko Bandera (2): 2001, 2002. |
| Galizian | Vigoko Bandera (1): 1993. |

## Aulki mugikorreko palmaresa

Ur-Kirolakek domina eta txapelketa ugari irabazi ditu bere historia luzean zehar. Adibidez, 700 dominatik gora lortu ditu aulki mugikorreko Espainiako txapelketan.
Azpimarratzekoa da 1959an lorturiko balentria: urte horretan senior mailako lau kategoria nagusietan Espainiako txapelketa lortu zen: 8+, 4+, 2+ eta 1x modalitateetan. Ez da ahaztu behar, bestalde, Ur-Kirolakeko 8+ ontzia aritu zela 1960ko Erromako Joko Olinpikoetan Espainiako selekzio gisa. Azkenik, azpimarratzekoa da arraunketa olinpikoan hain garrantzitsua izan zen Felix Erdozia ere klub honetatik sortua izan zela.
Garaipen nagusiak:
* Espainiako zortziko (8+) txapelketa (15): 1949, 1954, 1955, 1956, 1957, 1959, 1960, 1961, 1962, 1963, 1964, 1965, 1966, 1967, 1992
* Espainiako lauko (4+) txapelketa (9): 1948, 1950, 1956, 1957, 1959, 1963, 1965, 1966, 1975 (B)
* Orioko Nazioarteko Estropadak (1): 2024 (8+ emakumezkoak)

## Antolaturiko estropadak

90. hamarkadan Urumea ibaian eta Miko babeslearen izenean Urumeako Bandera antolatu izan zuen. Estropada bitxia zen, izan ere aurretik sprint estropada joatzen baitzen parte hartzaileen artean.

## Erreferentziak

* ↑ Klubaren koloreei buruzko anekdota, Francoren garaikoa.
* ↑ KAE Ligaren baliokidea. Play-offean, ordea, ez zuen TKE Ligara igotzerik lortu.
* ↑ Espainiako txapeldun izan diren Ur-Kirolakeko arraunlarien zerrenda
* ↑ «1959. Los supercampeones del Ur Kirolak» Diario Vasco 2009-07-01.
* ↑ 1959ko txapelketako irudiak NO-DOko dokumental batean (lauko eta zortziko txapeldunak 6:45 minututik aurrera)
* ↑ 1960ko txapelketako irudiak NO-DOko dokumental batean (zortziko txapeldunak 7:50 minututik aurrera)
* ↑ 1961eko txapelketako irudiak NO-DOko dokumental batean (zortziko txapelduna 5:13 minututik aurrera)
* ↑ 1965eko txapelketako irudiak NO-DOko dokumental batean (skiff 5:29 minututik aurrera, zortziko txapelduna 6:12tik aurrera)

## Kanpo estekak

* Webgune ofiziala
* (Gaztelaniaz) "Gora Arraunak" dokumentala, Euskadiko arraunketa olinpikoari buruzko kapitulua: Ur-Kirolaki dagokion zatia 4:00 minutuan hasten da
* (Gaztelaniaz) "Gora Arraunak" dokumentala Donostiako arraunaren historiari buruzko kapitulua, 1:30 minutuan hasten da
* Tornozulotik (Donostiarrak arraunean) Donostiako arraunketari buruzko bloga
* Datuak: Q2980114
* Multimedia: Ur-Kirolak / Q2980114